Vita:Ruttkai Iván

message: A szócikk azt közli, hogy a 87 évesen elhunyt Ruttkai Iván gyorskorcsolyázó, színész, grafikus volt. A tájékoztatás alapforrása a család volt http://www.nemzetisport.hu/egyeb_egyeni/gyasz-elhunyt-az-olimpikon-aki-szineszkent-is-ismert-volt-2258479 szerint.
Csakhogy évekkel ezelőtt az angol Wikipédia is készített egy szócikket egy Ruttkay Iván nevű egyénről (http://en.wikipedia.org/wiki/Iván_Ruttkay), akinek sportolói pályafutása (gyorskorcsolyázó, 10. lett az 1948-as téli olimpián) történetesen megegyezik a most meghalt egyén sportolói teljesítményével. Csakhogy az angol nyelvű Wikipédián szereplő Ruttkay Iván 1922-ben született és 2006. június 19-én halt meg, forrásként pedig a http://www.mabi.hu/meksajt.htm lett pl. megadva. A halálhír 2010. április 30-án lett beírva az angol nyelvű Wikipédiába és a http://www.sports-reference.com/olympics/athletes/ru/ivan-ruttkay-1.html is ezt támasztotta alá.
Kispados tájékoztatása alapján azt is tudni lehet, hogy a Színházi Adattárban 1956 és 2002 között 9 olyan bemutatót találunk, amelyben Ruttkai Iván szerepel. Fellépett a Ruttkai Éva Színházban is. Ez a társulat napjainkban is működik, hozzátéve, hogy őket kellene megkérni a forrás megerősítésére. Ezenkívül azt is megemlítette, hogy A rendelkezésemre álló egyéb dokumentumokban Ruttkai Iván mint színész sehol nem szerepel. Apród vita 2013. július 1., 14:05 (CEST)
replies: text: Minden bizonnyal ugyanarról a személyről van szó. Az enwiki szerzője elírhatta a nevet, a halálhírt pedig nem tudni honnan szedték. Ha sikerül megerősíteni az azonosságot, akkor a Wikidatán is össze kell vonni. Én egyébként kerestem az enwikiben és a svéd wikiben is, de i-vel, így nem találtam semmit.--Szilas vitalapom 2013. július 1., 15:59 (CEST)
replies: text: :Az enwiki cikkének szerzője nyilván a cikkben is forrásként megjelölt http://www.sports-reference.com/olympics/athletes/ru/ivan-ruttkay-1.html olimpiai adatlap alapján írta y-nal a nevét, és az elhalálozási időpontot is nyilván onnan vette. --Joey  üzenj nekem 2013. július 1., 18:02 (CEST)
Módosítom magam: az enwiki cikkében ez nem szerepel forrásként, ez a lap viszont igen: http://www.mabi.hu/meksajt.htm#rhez --Joey  üzenj nekem 2013. július 1., 18:05 (CEST)
Ez utóbbi egy Ruttkay Iván nevű ember halálozási időpontját megadja, forrása ez: MN(2006)170/19, vagyis egy Magyar Nemzet lapszám. De semmi nem indokolja, hogy őt azonosítsuk Ruttkai Ivánnal. Namármost ami biztosnak látszik, hogy van egy Ruttkai Iván színész, és van egy ember, aki olimpikon volt és elhunyt 2006-ban, én most egyáltalán nem vagyok biztos benne, hogy ez ugyanaz a személy. Esetleg valaki a Magyar Nemzetet meg tudja nézni? Csák vita 2013. július 2., 11:22 (CEST)
Ruttkai Iván színész is és olimpikon is volt, és kétféleképpen is írták a nevét, i-vel és y-nal. Kizárt, hogy két emberről lenne szó.--Szilas vitalapom 2013. július 2., 18:03 (CEST)
Adós maradtam még azzal az információval, hogy a vitalapon folytatott diskurzussal majdnem párhuzamosan a kocsmafalon is folyik/folyt megbeszélés. Erről ugyan a vitalapon olvasók egy része vagy mindegyike is tud ugyan, mégis szükségesnek tartottam a vitalapon rögzíteni ezt. Apród vita 2013. július 2., 18:14 (CEST)
Én nem tudtam, köszönöm a jelzést! Csák vita 2013. július 3., 08:32 (CEST)
Update, Uraim! A http://www.sports-reference.com/olympics/athletes/ru/ivan-ruttkay-1.html olimpiai adatlap most már a helyes halálozási időpontot hozza, és megjelent ugyanott egy új születési dátum is, ami alapján már helyes a híradásokban is közölt 87 éves életkor! Az enwikin már tavaly javították is, a mi itteni megbeszélésünk után csupán 3 héttel. --Joey  üzenj nekem 2014. március 11., 21:20 (CET)
thread_title:  Ez a Ruttkai Iván azonos a gyorskorcsolyázó Ruttkay Ivánnal?